**Milí piataci ! MATEMATIKA**

**Budeme pokračovať ďalším učivom v učebnici na strane 54 – 63 a to delenie so zvyškom. Násobenie spamäti, písomné násobenie atď. Verím, že ste sa perfektne naučili násobilku, pretože bude nasledovať delenie , pri ktorom sa bez násobilky nezaobídeme. Na strane 54 je v ružovom rámčeku veľmi pekne vysvetlené delenie čísel so zvyškom. Je to taká úloha ako keď idete do obchodu a vydajú vám nejaké zvyšné peniaze. Vypočítajte si príklad 4, 5 na str. 54.**

**Ďalšie učivo sa nachádza na strane 55 - Násobenie spamäti– tiež si odpíšte ružové rámčeky na strane 55 a vypočítajte cvičenie 3 a 6. Na strane 56 je učivo Písomné násobenie, kde je vám vysvetlené na príklade europeňazí ako sa vynásobí 2,3, atď. Odkreslite si ružový rámček na str.56 a podľa neho vypočítajte cvičenie 2 a 3 do zošita.**

**V spodnej časti na strane 56 je vysvetlené písomné násobenie jednociferným činiteľom keď násobíme ja väčšie čísla. Tiež si tento ružový rámček odkreslite. A na strane 57 vypočítajte cvičenie 5 a 8 do zošita. Určite zistíte, že toto písomné násobenie je už ťažšie učivo, dobre by bolo, keby vám niekto pomohol a bližšie vysvetlil. Na tejto strane 57 je množstvo príkladov, ktoré sa vypočítajú podobným spôsobom ako sme násobili – jednociferné číslo 10,100 a podobne tak ich všetky prepočítajte.**

**Na strane 58 sú ďalšie príklady na písomné násobenie dvojciferným a trojciferným činiteľom. V ružových rámčekoch je to veľmi pekne vysvetlené preto si ich odpíšte a podľa týchto vzorov vypočítajte príklad 15 na strane 58.**

**Toto učivo máte na 2 týždne.**

**GEOGRAFIA:**

* **Skončili sme učivo o činnosti vody a na strane 48 – 51 je učivo Činnosť ľadovca a činnosť vetra. Toto učivo je tiež veľmi zaujímavé, veľmi pekne je činnosť Ľadovca nakreslená na strane 48.Tento obrázok si nakreslite a urobte si poznámky z obidvoch učív.**

**Milí siedmaci !**

**Veľmi ma mrzí, že v poslednej dobe sa vôbec nikto neprihlasujete na online hodiny. Pevne verím, že to čo som vám minule poslal, aby ste sa naučili, že ste to poctivo aj vypočítali. Nedá sa nič robiť, ale musíme ísť na ďalšie učivo, ktorí sa nachádza . Na strane 37 je učivo kváder a kocka, sú tu aj ostatné telesá, cvičenie 1 - v poradí sú na obrázkoch nakreslené : ihlan, kocka, kváder, 6 boký hranol trojboký hranol, valec a kužeľ, chýba tam ešte teleso guľa (futbalová lopta). V tomto učive sú základné jednotky obsahu a objemu – je to len opakovanie, ale na obrázku je zobrazený obsah štvorca a obsah obdĺžnika. Vypočítajte cvičenie 6, 7,8,9,10 na str.37 do zošita.**

**Na strane 38 je zobrazená kocka, odkreslite si ružový rámček a vypočítajte cvičenie 11,12,13 na str.38 – to je opakovanie.**

**Učivo voľné rovnobežné premietanie od str. 38 – po stranu 42 vynecháme - doučíme sa v škole. ALE Učivo na strane 43 – 47 musíme prebrať ešte tento mesiac. Do zošita si nakreslite obrázok na strane 43 – presne. Tá bočná stena sa zobrazuje o polovicu kratšia ako predná pod uhlom 45 stupňov. - to je pre názornosť – aby ste pochopili objemové jednotky. Na strane 44 sú základné jednotky objemu. Odpíšte si ružové rámčeky a vypočítajte cvičenie 5 a 6 na str. 44.**

**GEOGRAFIA:**

**Minule som vám zadal úlohu strednú Európu až po stranu 54. Na strane 55 až po stranu 60 je tiež učivo stredná Európa. Na strane 60 je zhrnutie učiva, veľmi dobre sa to naučte.**

**Milí ôsmaci !**

**Minule sme skončili v knihe na strane 47 nasleduje učivo na str. 48 – 52 - dĺžka kružnice, obvod kruhu, kružnicový oblúk a obsah kruhu. Odpíšte si a odkreslite ružové rámčeky na strane 49,50 a 51. Veľmi dobre si zapamätajte Ludolfovo číslo, ktoré je označené ako pí, ktoré má hodnotu 3,14 alebo zlomok 22lomeno7. Prečítajte si zaujímavosti okolo tohto čísla na strane 49 a naučte sa vzorce, ktoré sú na strane 49 – 51 . Vypočítajte do zošita príklad 4 , 5 na strane 49 a na strane 50 cvičenie 3 b,c, a na strane 52 cvičenie 4**

**GEOGRAFIA:**

**Zopakujte si hospodárstvo Slovenska a cestovný ruch.**